The agreement is unique since it is the first such agreement Japan has concluded with a country which has not signed the Nuclear NonProliferation Treaty NPT
अण्वस्त्रप्रसारबंदी करारावर स्वाक्षरी न केलेल्या देशाबरोबर जपानने पहिल्यांदाच अशा स्वरूपाचा करार केला आहे. भारताने अणुचाचणीबंदी करार आणि अण्वस्त्रप्रसारबंदी करार या दोन्हींवर स्वाक्षऱ्या केलेल्या नसल्यामुळे हा करार प्रलंबित राहिला होता. या करारासाठी जपानच्या संसदेची मान्यता मिळणे आवश्‍यक होते. मात्र, जपानमधील जनमताचा रेटा भारताबरोबर अणुसहकार्य करण्याच्या विरोधातील होता. याचे कारण अणुबॉंबच्या हल्ल्याला बळी पडलेला हा देश आहे. त्यामुळे जपानी व्यक्तीची मानसिकताच ही आण्विक व्यापार आणि अण्वस्त्रांना विरोध करणारी आहे. मात्र, या परिस्थितीतही जपानने विकसित केलेले अणुतंत्रज्ञान सर्वोत्कृष्ट आहे. त्सुनामीनंतर घडलेल्या फुकुशिमा दुर्घटनेनंतर हा करार करण्यासाठी परिस्थिती अधिक प्रतिकूल बनलेली होती. असे असतानाही जपानने भारताशी हा करार केला, ही बाब उल्लेखनीय होय.